ེགས་གྲུབ་བྱུང་།ཚིག་མཛོད་འདིར་མ་ཚིག་འབུམ་གཉིས་ལྷག་དང་ཡིག་འབྲུ་ས་ཡ་བཞི་ལས་བརྒལ་བ་དང་།དེ་ལས་བོད་ཡིག་ཚིག་མཛོད་ནི།དེ་སྔ་ཁྱབ་རྒྱ་ཆེ་བའི་བོད་རྒྱ་ཚིག་མཛོད་ཆེན་མོ་དང་།དག་ཡིག་གསར་བསྒྲིགས་རྨང་གཞིར་བཞག་ནས་གྲུབ་ལ།དབྱིན་བོད་ཚིག་མཛོད་ནི་སྐུ་ཞབས་ཀརྨ་སྨོན་ལམ་གྱི་དབྱིན་བོད་ཚིག་མཛོད་གསར་མ་ཞེས་པ་རྨང་གཞིར་བཟུང་ཐོག་ཐ་སྙད་གསར་པའི་འགྲེལ་བཤད་གལ་ཆེ་བ་མང་དག་ཅིག་ཁ་སྣོན་བྱས་པ་དང་།བོད་དབྱིན་ཚིག་མཛོད་ལ་མ་ཚིག་གི་རྣམས་གྲངས་༩༠༠༠༠་ལྷག་དང་།དེ་ཡང་བོད་ཀྱི་རིག་གནས་ཀྱི་གལ་ཆེ་ས་དང་ཁྱབ་ཡངས་ས་ཤ་སྟག་གིས་གྲུབ་ཡོད།བོད་རྒྱ་དབྱིན་གསུམ་གྱི་རྒྱུན་བཀོལ་མིང་མཛོད་ལ་སྣོན་འཕྲི་གང་ཡང་མེད་པར་རང་སོར་བཞག་པ་དང་།སྤྱིར་བཏང་གི་ཐ་སྙད་ཕལ་མོ་ཆེར་ཡིག་བསྒྱུར་གྱི་ཆ་རྐྱེན་ཀྱང་འཐུས་ཚང་དུ་ཡོད་སྟབས།ཚིག་མཛོད་འདིས་བོད་དབྱིན་འབྲི་ཀློག་སྦྱོང་གསུམ་དང་།ཡིག་བསྒྱུར་བཅས་ལ་ཕན་ཐོགས་མི་དམན་པ་འབྱུང་ངེས་ཤིང་།རྩོམ་སྒྲིག་ཚན་པ་དང་།ཡུལ་སྐོར་རང་བཞིན་གྱི་རིག་གནས་ལས་རིག་པ་དག་ལ་སྟབས་བདེ་ཞིང་ཆ་རྐྱེན་འཛོམས་པའི་ཞབས་འདེགས་རྒྱ་ཆེར་ཞུ་ངེས་ཡིན་ཞེས་གསལ་བ་མ་ཟད།མཐའ་དོན་ཁོང་གིས་གསར་འགོད་བརྒྱུད་ལམ་ཁག་གིས་ཚིག་མཛོད་འགྲེམས་སྤེལ་དང་བེད་སྤྱོད་གཏོང་ཕྱོགས་བཅས་ལ་རམ་འདེགས་རྒྱ་ཆེར་ཡོང་བའི་འབོད་སྐུལ་བཅས་ཞུས་ཡོད་པ་རེད།